पाएं अपने शहर की ताज़ा ख़बरें और फ्री ई-पेपरडाउनलोड करें
रावतभाटा एटोमिक पावर प्लांट की ओर से समरानियां प्राथमिक स्वास्थ्य केंद्र के लिए 16 लाख रुपए लागत की अत्याधुनिक सुविधाओं से युक्त एंबुलेंस दी गई है। जिससे सहरिया क्षेत्र के लोगों के उपचार में सुविधा मिल सकेगी। पावर प्लांट के चीफ इंजीनियर सीएसआर एनपी प्रसाद ने विधायक निर्मला सहरिया व कलेक्टर राजेंद्र विजय को मिनी सचिवालय परिसर में यह एंबुलेंस भेंट की। इस दौरान सीईओ बृजमोहन बैरवा, एडीएम शाहाबाद राहुल मल्होत्रा, एसडीएम दिव्यांशु शर्मा, सीएमएचओ डॉ. संपतराज नागर, डॉ. आरिफ शेख आदि मौजूद थे।
दानदाता ने दी 5 ऑटोमेटिक ऑक्सीजन मशीनें
बारां| खंडेलवाल समाज के राष्ट्रीय उपाध्यक्ष व बारां पंचायत अध्यक्ष ललित मोहन खंडेलवाल के आग्रह पर समाज के राष्ट्रीय कार्यकारी उपाध्यक्ष व पूर्व प्रबंध निदेशक मंगलम सीमेंट मोड़क आरसी गुप्ता ने पांच ऑक्सीजन कंस्टेेंट मशीन उपलब्ध करवाई हैं। इसके पूर्व भी गुप्ता ने कोटा मेडिकल काॅलेज को एक करोड रुपए सांसद ओम बिरला के सेवा संकल्प संस्थान में तथा बारां खंडेलवाल समाज को 10 ऑक्सीजन मशीन उपलब्ध करवाई है। इस पर खंडेलवाल समाज ने आरसी गुप्ता काे धन्यवाद दिया है। यह मशीन सात मई को बारां पहुंच जाएंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn